
1. UVOD

U skladu sa osnovnim ciljem donošenja Odluke o osnovnom paketu zdravstvenih prava ovim modelom utvrđuju se polazni osnovi za utvrđivanje naknada za finansiranje Programa zdravstvene zaštite o pružanju zdravstvenih usluga iz obaveznog zdravstvenog osiguranja (u daljem tekstu: Program o pružanju zdravstvenih usluga). 
Vrijednost Programa o pružanju zdravstvenih usluga utvrđenog na bazi osnova iz ovog modela predstavlja vrijednost paketa prava na zdrastvenu zaštitu koji se osigurava svim  osiguranim licima u svim kantonima u Federaciji Bosne i Hercegovine. Na osnovu ovog modela sačiniće se procjena potrebnih sredstava za finansiranje utvrđenog osnovnog paketa zdravstvenih prava u svim kantonima. 
FINANSIRANJE PROGRAMA ZDRAVSTVENE ZAŠTITE

Novčana vrijednost programa zdravstvene zaštite utvrđuje se na osnovu programa o pružanju zdravstvenih usluga čija je vrijednost izražena u bodovima, saglasno važećoj Odluci o standardima i normativima zdravstvene zaštite iz obaveznog zdravstvenog osiguranja.
Kod utvrđivanje vrijednosti Programa zdravstvene zaštite, primjenjujući standarde i normative kadra, odnos medicinskog i nemedicinskog kadra utvrđuje se u omjeru 65% : 35% u bolničkoj zdravstvenoj zaštiti, a 80% : 20% u primarnoj i specijalističko-konsultativnoj zdravstvenoj zaštiti.
Vrijednost boda za realizaciju programa zdravstvene zaštite utvrđuje se na osnovu planiranih prihoda i rashoda obaveznog zdravstvenog osiguranja (u daljem tekstu: vrijednost boda).

Vrijednost boda za svaku budžetsku godinu, za teritoriju Federacije BiH, utvrđuje Upravni odbor Federalnog zavoda zdravstvenog osiguranja i reosiguranja,uz prethodno pribavljenu saglasnost Ministra zdravstva Federacije BiH, a na osnovu ukupno planiranih prihoda iz obaveznog zdravstvenog osiguranja, za Federaciju BiH ,za tu godinu .

Novčana vrijednost programa zdravstvene zaštite za područje kantona iskazuje se kroz vrijednost boda koju utvrđuje Upravni odbor kantonalnog zavoda zdravstvenog osiguranja uz prethodnu saglasnost nadležnog kantonalnog kantonalnog ministra zdravstva.
Ukoliko je vrijednost boda u nekom kantonu manja od vrijednosti boda koju je utvrdio Upravni odbor Federalnog zavoda zdravstvenog osiguranja i reosiguranja saglasno odredbama člana 100. Zakona o zdravstvenom osiguranju („Službene novine Federacije Bosne i Hercegovine“, broj: 30/97, 07/02 i 70/08), nedostajuća sredstva obezbijedit će se u skladu sa tačkom XV Odluke o utvrđivanju osnovnog paketa zdravstvenih prava („Službene novine Federacije Bosne i Hercegovine,“ broj: 21/09). 
Novčana vrijednost programa zdravstvene zaštite uključuje sve troškove neophodne za osiguranje zdravstvene zaštite u okviru standarda obaveznog zdravstvenog osiguranja (pružanje zdravstvenih usluga, lijekove, materijalne troškove , režijske i ostale troškove).
Za usluge zdravstvene zaštite koje ostvaruju osigurana lica u zdravstvenim ustanovama izvan domicilnog kantona u kojima je lice osigurano ,odnosno ima prebivalište,vrijednost programa zdravstvene zaštite se utvrđuje prema vrijednosti boda koju utvrđuje Upravni odbor Federalnog zavoda zdravstvenog osiguranja i reosiguranja, jedinstveno za sve kantone u FBiH.

Kantonalni zavodi zdravstvenog osiguranja su u obavezi definirati posebne programe zdravstvene zaštite za ove usluge  i usaglašavati sadržaje i obim tih usluga sa zdravstvenim ustanovama pružaocima ovih usluga.Na usaglašeni program zdravstvene zaštite kantonalni zavod sa zdravstvenom ustanovom , pružaocem usluga, zaključuje poseban ugovor.

Na nivou kantona može se utvrditi i veći obim zdravstvenih prava u okviru obaveznog zdravstvenog osiguranja, ukoliko se za to obezbijede potrebna finansijska sredstva. 
Odluku o uvođenju većeg obima ,u smislu prethodnog stava,donosi zakonodavno tijelo nadležnog kantona, na prijedlog vlade tog kantona.

Izuzetno, primjenom ovog modela ukupna naknada za pružanje zdravstvene zaštite, ugovorena sa pojedinim zdravstvenim ustanovama za iste djelatnosti može se u narednom ugovornom periodu, povećati ili umanjiti najviše do 10% u odnosu na ostvarenje za prethodnu godinu, a na teret raspoloživih sredstava za primarnu, konsultativno-specijalističku, sekundarnu i tercijarnu zdravstvenu zaštitu u Kantonu, a najduže pet godina od početka primjene.

Modeli plaćanja realizacija programa zdravstvene zaštite

2.1. Zdravstvena zaštita primarnog nivoa

1.1.1. Porodična medicina 

Realizacija programa porodične medicine plaća se putem kapitacije (glavarine). Kapitacija predstavlja fiksnu svotu novca po registrovanom osiguranom licu za određeni vremenski period  (jedna godina), koji se ugovornom doktoru plaća za usluge iz godišnjeg programa rada. Osnov za izračunavanje kapitacije su dobne skupine, a izračunava se na osnovu formule:

IN=(DS1 x 2X) + (DS2 x 1,0X) + (DS3 x 1.5X) + (DS4 x 2,0X) + (DS5 x 2,5X)

IN – iznos naknade za porodičnu medicinu izražen u bodovima

DS1 – broj osoba u dobnoj skupini od 0 do navršenih 6 godina


DS2 – broj osoba u dobnoj skupini od 7 do navršenih 19 godina


DS3 – broj osoba u dobnoj skupini od 20 do navršenih 49 godina
               DS4 – broj osoba u dobnoj skupini od 50 do navršene 65 godine


DS5 – broj osoba u dobnoj skupini preko 65 godina 
  
  X – iznos kapitacije u dobnoj skupini od 7 do navršenih 19 godina

Vrijednost apsolutnog iznosa kapitacije za dobnu skupinu utvrđuje se na osnovu godišnje vrijednosti naknade po korisniku za tu starosnu skupinu i vrijednosti boda za tu budžetsku godinu.

Plaćanje timova obiteljske medicine će se vršiti na osnovu broja registrovanih osiguranih lica po starosnoj strukturi na dan 30.06. tekuće godine prema evidencijama Zavoda. 

Ukupan iznos naknade pokriva sve direktne i indirektne troškove obezbjeđenja usluga porodične medicine za jednu godinu, za svako registrovano osigurano lice. 
Timu porodične medicine može biti plaćena nagrada ili umanjena ugovorena naknada za ispunjenje odnosno neispunjenje određenih zahtjeva (potrošnja lijekova na recept, preventivni rad, upućivanje na dijagnostiku i specijalističke konsultacije.)
1.1.2. Ostale djelatnosti primarne zdravstevne zaštite utvrđene programom zdravstvene zaštite

Realizacija programa zdravstvene zaštite ostalih djelatnosti primarne zdravstvene zaštite utvrđene programom zdravstvene zaštite plaća se na osnovu naknade za vrijednost tima za svaku pojedinačnu djelatnost izraženu u bodovima i vrijednosti boda, i to za:

· djelatnost zdravstvene zaštite djece, 

· djelatnost polivalentnih patronažnih sestara u zajednici,

· higijensko-epidemiološku zaštitu,

· hitnu medicinsku pomoć,

· zaštitu reproduktivnog zdravlja žena,

· zdravstvenu zaštitu kod nespecifičnih i specifičnih plućnih oboljenja,

· fizikalnu i mentalnu rehabilitaciju u zajednici,

· zubozdravstvenu zaštitu,

· laboratorijsku i radiološku dijagnostiku primarnog nivoa,

·  specifičnu preventivnu zdravstvenu zaštitu mladih, naročito u osnovnim i srednjim školama, te visokim školama na svom području,

· liječenje i rehabilitacija u kući, uključujući i palijativnu njegu. 

Realizacija programa apotekarske djelatnosti finansira se putem plaćanja po usluzi odnosno plaćanja po realizovanom receptu za lijekove koji se finansiraju na teret sredstava Zavoda. Vrijednost naknade za uslugu po realizovanom receptu za svaku budžetsku godinu donosi upravni odbor Zavoda. 

U cilju adekvatne realizacije zdravstvene zaštite za osigurana lica mogu se uvesti dodatna plaćanja putem posebnih programa ili dodatnih kriterija za:

· stimulisanje širenja mreže ambulanti kroz plaćanje određenog stimulativnog iznosa po svakom punktu (ambulanti) PZZ

· timove porodične medicine za rijetko naseljena ruralna područja putem prilagođavanja kapitacije odnosu broja korisnika ambulante i broja korisnika iz normativa i udaljenosti tima porodične medicine od sjedišta doma zdravlja na području općine,

· određene zdravstvene djelatnosti za koje se utvrdi potreba dodatnog finansiranja na ime materijalnih i drugih troškova specifičnih za tu djelatnost, 

· službe hitne medicinske pomoći na osnovu udaljenosti od ustanove višeg nivoa zdravstvene zaštite,

· priznavanje dijela troškova prijevoza laboratorijskih uzoraka iz ambulanti porodične medicine do zdravstvene ustanove primarnog nivoa, odnosno do laboratorije  bolničke zdravstvene zaštite,

· određene zdravstvene usluge i usluge koje su u vezi sa ostvarivanjem prava na zdravstvenu zaštitu za koje postoji objektivna potreba da se obezbijede osiguranim licima na teret sredstava obaveznog zdravstvenog osiguranja i za potrebe unaprijeđenja i racionalizacije zdravstvene zaštite utvrđuju se posebni – dodatni programi u skladu s kojim će se vršiti plaćanje, 

· na ime upostave i održavanja sistema kvaliteta i akreditacije u skladu sa Zakonom o sistemu poboljšanja kvaliteta, sigurnosti i akreditaciji u zdravstvu.
Dodatna plaćanja za posebne programe ne mogu iznositi više od 10% vrijednosti ukupnog programa primarne zdravstvene zaštite.
Kod ugovaranja naknade za izvršene zdravstvene usluge u primarnoj zdravstvenoj zaštiti, ukupna naknada koja se izražava  u bodovima se koriguje prema koeficijentima kako slijedi:

Ukoliko je broj osiguranih lica općine koju pokriva dom zdravlja 

            ispod 5.000 osiguranih lica 

            za  1,20 

            5.000 do 5.999 osiguranih lica 

za  1,19


6.000 do 6.999 osiguranih lica 

za  1,18


7.000 do 7.999 osiguranih lica 

za  1,17


8.000 do 8.999 osiguranih lica 

za  1,16


9.000 do 9.999 osiguranih lica

za  1,15


10.000 do 10.999 osiguranih lica

za  1,14


11.000 do 11.999 osiguranih lica

za  1,13


12.000 do 12.999 osiguranih lica 

za  1,12


13.000 do 13.999 osiguranih lica 

za  1,11


14.000 do 14.999 osiguranih lica

za  1,10

Ukupan iznos naknade pokriva sve troškove obezbjeđenja usluga za jednu godinu, za svako osigurano lice, što obuhvata i administrativne i režijske troškove.
Lijekovi na recept

Ukupna sredstva za lijekove utvrđuju se svake godine  Finansijskim planom Zavoda.

Upravni odbor Zavoda utvrđuje godišnji iznos sredstava po jednom osiguranom licu za starosnu grupu od 7 do 19. godina (koeficijent 1.) 

Ukupna sredstva za lijekove na recept planiraju se za osigurana lica područja prema  starosnim skupinama a na osnovu slijedećih koeficijenata:

· Osigurana lica  od 0 do navršenih 6. godina    koeficijent 2;

· Osigurana lica od 7 do navršenih 19. godina   koeficijent 1 ;

· Osigurana lica od 20 do navršenih 49. godina koeficijent 1,5;

· Osigurana lica od 50 do navršene 65. godine  koeficijent 2,5;

· Osigurana lica preko 65. godina     

      koeficijent 3,5;

Kontrolu propisivanja i potrošnje lijekova na recept vrše kantonalni zavodi zdravstvenog osiguranja i zdravstvene ustanove koje provode primarnu zdravstvenu zaštitu..  
U slučaju prekoračenja planirane potrošnje, Zavod će učestvovati u pokriću 90% iznosa prekoračenja, dok ostatak od 10% prekoračenja pokriva ugovorna zdravstvena ustanova i ugovorni privatni zdravstveni radnik – propisivač lijekova.
U slučaju ostavarenih ušteda u odnosu na planiranu potrošnju ugovornoj zdravstvenoj ustanovi i ugovornom privatnom zdravstvenom radniku – propisivaču lijekova se dodjeljuje do 10% ostvarenih ušteda, dok ostatak zadržava Zavod.

1.2. Zdravstvena zaštita sekundarnog i tercijarnog nivoa
1.2.1. Sekundarna zdravstvena zaštita 

Obračun naknada za izvršene zdravstvene usluge konsultativno-specijalističke zdravstvene zaštite (vanbolnička i bolnička) vrši se kroz utvrđivanje potrebnog broja timova za svaku od djelatnosti u skladu sa Odlukom o utvrđivanju standarda i normativa zdravstvene zaštite iz obaveznog zdravstvenog osiguranja, koja obračunata sa vrijednošću radnog tima  daje ukupnu vrijednost ovih usluga iskazanu u bodovima.
Plaćanje bolničke sekundarne zdravstvene zaštite vrši se na osnovu utvrđenih naknada za vrijednosti BO dana za svaku djelatnost iz programa zdravstvene zaštite koja je iskazana u bodovima i vrijednosti boda.

Naknada za bolničku zdravstvenu zaštitu (opšteg i kantonalnog nivoa),utvrđuje se na osnovu broja b.o.dana na 1000 korisnika po specijalnostima koji se množe sa vrijednošću jednog b.o. dana i iskazuju u bodovima, kao što je regulisano Odlukom o utvrđivanju standarda i normativa zdravstvene zaštite iz obaveznog zdravstvenog osiguranja.
Vrijednost (cijena) BO dana predstavlja troškove rada timova po pojedinim specijalističkim disciplinama, što, pored troškova radne snage uključuje i materijalne troškove, udio u zajedničkim i administrativnim troškovima ustanove. 
Za određene djelatnosti (psihijatrija, fizijatrija i slično) plaćanje se izuzetno može vršitit po sistemu plaćanja po BO danu, uvažavajući standarde i kliničke vodilje po pitanju dužine liječenja.
Plaćanje dijagnostičkih djelatnosti sekundarne zdravstvene zaštite vrši se na osnovu utvrđene naknade za vrijednost tima za svaku djelatnost koja je izražena u bodovima i vrijednosti boda.

Na vrijednost programa za  sekundarnu zdravstvenu zaštite posebno će se priznavati i plaćati materijalni troškovi koji nisu ukalkulisani u cijenu naknade za utvrđeni program u iznosima kako slijedi:
· Sve internističke djelatnosti 20% na vrijednost programa tih djelatnosti, a odnosi se na troškove lijekova iznad 20 KM prosječno dnevno računajući ukupan period hospitalizacije i ostale troškove izvan cijene BO dana);

· Sve hirurške djelatnosti 40% na vrijednost programa tih djelatnosti, a odnosi se na troškove hirurških operacija, lijekova i ostalih preparata i materijala, krvi i krvnih derivata ;

· Na vrijednost programa za  dijagnostičku djelatnost sekundarne zdravstvene zaštite posebno će se priznavati i plaćati materijalni troškovi koji nisu ukalkulisani u cijenu naknade za utvrđeni program i to za sve dijagnostičke djelatnosti 20% na vrijednost tima tih djelatnosti, a za radiološku dijagnostiku 40% na vrijednost tima.

1.2.2. Tercijarna zdravstvena zaštita 

Plaćanje specijalističko - konstultativne tercijarne zdravstvene zaštite vrši se na osnovu utvrđene naknade za vrijednost tima za svaku djelatnost koja je izražena u bodovima i vrijednosti boda.

Plaćanje bolničke tercijarne zdravstvene zaštite vrši se na osnovu utvrđenih naknada za vrijednosti BO dana za svaku djelatnost iz programa zdravstvene zaštite koja je iskazana u bodovima i vrijednosti boda.

Plaćanje dijagnostičkih djelatnosti tercijarne zdravstvene zaštite vrši se na osnovu utvrđene naknade za vrijednost tima za svaku djelatnost koja je izražena u bodovima i vrijednosti boda.

Na vrijednost programa za  bolničku tercijarnu zdravstvenu zaštite posebno će se priznavati i plaćati materijalni troškovi koji nisu ukalkulisani u cijenu naknade za utvrđeni program u iznosima kako slijedi:
· Sve internističke djelatnosti 20% na vrijednost programa tih djelatnosti, a odnosi se na troškove lijekova iznad 20 KM prosječno dnevno računajući ukupan period hospitalizacije i ostale troškove izvan cijene BO dana);

· Sve hirurške djelatnosti 40% na vrijednost programa tih djelatnosti, a odnosi se na troškove hirurških operacije, lijekova i ostalih preparata i materijala, krvi i krvnih derivata ;

· Na vrijednost programa za  dijagnostičku djelatnost tercijarne zdravstvene zaštite posebno će se priznavati i plaćati materijalni troškovi koji nisu ukalkulisani u cijenu naknade za utvrđeni program i to za sve dijagnostičke djelatnosti 20% na vrijednost tima tih djelatnosti, a za radiološku dijagnostiku 40% na vrijednost tima.

Materijalni troškovi koji se priznaju na vrijednost programa tercijarne zdravstvene zaštite utvrđeni su u iznosima kao za sekundarnu zdravstvenu zaštitu iz razloga što se najsloženiji oblici zdravstvene zaštite tercijarne djelatnosti finansiraju i kroz programe federalnog fonda solidarnosti.

U cilju adekvatne realizacije sekundarne i tercijarne zdravstvene zaštite za osigurana lica mogu se uvesti dodatna plaćanja putem posebnih programa ili dodatnih kriterija za:
· određene zdravstvene djelatnosti za koje se utvrdi potreba dodatnog finansiranja na ime materijalnih i drugih troškova specifičnih za tu djelatnost, 

· određene zdravstvene usluge, za koje postoji objektivna potreba da se obezbijede osiguranim licima na teret sredstava obaveznog zdravstvenog osiguranja i za potrebe unaprijeđenja i racionalizacije zdravstvene zaštite, utvrđuju se posebni–dodatni programi u skladu s kojim će se vršiti plaćanje, 

· na ime upostave i održavanja sistema kvaliteta i akreditacije u skladu sa Zakonom o sistemu poboljšanja kvaliteta, sigurnosti i akreditaciji u zdravstvu. 

1.2.3. Zdravstvena zaštita koja se finansira sredstvima federalnog fonda solidarnosti

Sredstvima federalnog fonda solidarnosti finansiraju se zdravstvene usluge najsloženijih oblika zdravstevne zaštite i nabavka lijekova i potrošnog materijala za određena oboljenja. Zdravstvene usluge se finansiraju po utvrđenim jediničnim cijenama po usluzi odnosno slučaju. Nabavku lijekova i potrošnog materijala vrši Federalni zavod osiguranja i reosiguranja za sve zdravstvene ustanove sa kojima se zaključuje ugovor o realizaciji programa. Nabavka se vrši u skladu sa Zakonom o javnim nabavkama.

1.2.4. Finansiranje djelatnosti javnog zdravstva

Djelatnost javnog zdravstva sekundarnog nivoa od interesa za zdravstveno osiguranje, koja se obavlja kroz rad zavoda za javno zdravstvo kantona, finansira se na osnovu standarda i normativa zdravstvene zaštite za obavljanje slijedećih aktivnosti:
· izrada programa zdravstvene zaštite i praćenje njihovog izvršenja, 

· evidencija i statistike od interesa za zdravstveno osiguranje, 

· promocije zdravlja, 

· edukacije zdravstvenih radnika koja ima za cilj unapređenje rada zdravstvenih službi, 

· aktivnosti koje imaju za cilj unapređenje kvaliteta zdravstvene zaštite

· organizacija i provođenje preventivnih aktivnosti, 

· nadzor nad zaraznim oboljenjima

· nadzor nad hroničnim nezaraznim oboljenima

· unapređenje organizacije zdravstvene zaštite, 

· unapređenje kvaliteta zdravstevne zaštite,
· praćenje efikasnosti zdravstvene zaštite,

· ušteda u zdravstvenoj zaštiti,
· druga istraživanja od interesa za zdravstveno osiguranje. 

Kantonalni zavod za javno zdravstvo predlaže svake godine određene projekte iz navedenih aktivnosti sa predračunskim kalkulacijama za svaki od planiranih programa (troškovi plaća, direktni materijalni troškovi i opći troškovi vezani za konkretne aktivnosti).

Po isteku godine Kantonalni zavod za javno zdravstvo podnosi Zavodu izvještaj o realizaciji ugovorenih projekata i obračunske kalkulacije za sve projekte iz konkretnih aktivnosti. U slučaju manjeg obima realizacije, sredstva za realizaciju ovih projekata se umanjuju, a u slučaju prekoračenja troškovi se priznaju samo do ugovorenog iznosa.

